Vesthimmerland kommune vil spare 34 millioner kroner og hæve skatten med 0,5 procent.

Dagens budgetseminar blandt byrådsmedlemmerne i Vesthimmerlands Kommune fik det udbytte, at byrådet blev enige om at spare 34 millioner kroner og hente cirka 21 millioner kroner ved at hæve skatten med 0,5 procent. Ifølge TV2/NORD?s oplysninger slipper skole- og børneområdet for besparelser i denne omgang. Det er dog ikke ensbetydende med at man ikke flytter rundt på nogle 7. klasser. Den debat tages senere. De øvrige detaljer i budgettet forhandles på plads mellem gruppeformændene på mandag.